CELEX: E2013P0024
Language: lt
Date: 2013-10-29 00:00:00
Title: Prašymas ELPA teismui dėl patariamosios nuomonės, kurį byloje Casino Admiral AG prieš Wolfgang Egger 2013 m. spalio 29 d. pateikė Staatsgerichtshof des Fürstentums Liechtenstein (Byla E-24/13)

27.3.2014   
            
            
               LT
            
            
               Europos Sąjungos oficialusis leidinys
            
            
               C 88/18
            
         Prašymas ELPA teismui dėl patariamosios nuomonės, kurį byloje Casino Admiral AG prieš Wolfgang Egger2013 m. spalio 29 d. pateikė Staatsgerichtshof des Fürstentums Liechtenstein
   
   (Byla E-24/13)
   2014/C 88/15
   2013 m. lapkričio 6 d. raštu Staatsgerichtshof des Fürstentums Liechtenstein (Lichtenšteino Kunigaikštystės valstybinis teismas) ELPA teismui pateikė prašymą (jį Teismo kanceliarija gavo 2013 m. lapkričio 8 d.) dėl patariamosios nuomonės byloje Casino Admiral AG prieš Wolfgang Egger šiais klausimais:
   
               1.
            
            
               Kokie yra bendrieji EEE ir Europos teisės aktų (visų pirma EB 43 ir 49 straipsnių ir iš jų kylančio įsipareigojimo dėl skaidrumo) reikalavimai, taikomi kazino koncesijų suteikimo procedūrai?
            
         
               2.
            
            
               Ar EEE arba Europos teisės aktuose nustatytas reikalavimas, kad valdžios institucija, siekianti suteikti koncesiją, pranešimo apie konkursą paskelbimo metu turi nurodyti, kaip ji ketina papildyti ir konkrečiau nurodyti įstatyme ir kitame teisės akte nurodytus reikalavimus?
            
         
               3.
            
            
               Visų pirma, ar susijusios konkurso procedūros atveju nustatyta bendra prievolė iš anksto pranešti apie sutarties skyrimui taikomų kriterijų santykinį dydį koncesijos suteikimo metu? Jei į šį klausimą atsakoma teigiamai, kokie yra EEE ir Europos teisės aktų reikalavimai dėl tokiame išankstiniame pranešime privalomos nurodyti informacijos?
            
         
               4.
            
            
               Ar šiuo atveju buvo laikomasi EEE ir Europos teisės aktų reikalavimų?
            
         
               5.
            
            
               Jei ELPA teismas nustato, kad konkurso procedūra neatitiko EEE ir Europos teisės aktų:
               
                           a)
                        
                        
                           ar EEE ir Europos teisės aktuose yra nustatytos konkrečios teisinės pasekmės tokių procedūrinių klaidų atvejais?
                        
                     
                           b)
                        
                        
                           ar tokio pobūdžio procedūrinės klaidos gali būti ištaisytos? Jei taip, kokiomis sąlygomis?
                        
                     
                           c)
                        
                        
                           ar šiuo atveju buvo laikomasi reikalavimų, kad būtų panaikinta visa konkurso ir koncesijos suteikimo procedūra?